राजस्थान के श्रीगंगानगर के पद्‌मपुर धान मंडी में एक बड़ा हादसा हुआ है.. जिसमें एक शेड गिर गया है इस शेड में बड़ी संख्या में लोग खड़े थे. हादसा तब हुआ, जब श्रीगंगानगर के पद्मपुर में ट्रैक्टर टोचन प्रतियोगिता देख रहे लोग बडी तादाद में जमा थे, अचानक एक शेड नीचे गिर गया. एसपी योगेश यादव के मुताबिक 17 लोग घायल हुए हैं. घायलों को अस्पताल में भर्ती कराया गया है. सीएमएचओ डॉ नरेश बंसल के मुताबिक 17 घायलों में से 6 को श्रीगंगानगर अस्पताल भेजा गया है, इनमें से एक के सिर पर चोट आई है, जबकि बांकी 5 लोगों को फ़ैक्चर हुआ है.